 Write on :KòróKòrọnà  Ogun ti a kò rí: Coronavirus  the invisible war : Àjàkálẹ àrùn ma ńṣẹlẹ láti ìgbà-dé-ìgbà. Ni igba kan ri, àjàkálẹ àrùn bi ṢọpọnáOlóde, Ikọ-ife, Onígbáméjì àti bẹẹ bẹẹ lọ, ló kári ayé. Ni ọdún kẹtàlélógòji sẹhin, Ìkójọ Ètò-Ìlera Àgbáyé WHO ṣe ikéde òpin àrùn ṢọpọnáOlóde. Ọpọlọpọ àwọn àjàkálẹ àrùn àgbáyé yi, kò jà ju ọdún kan lọ, nigbati àwọn àjàkálẹ àrùn àgbáyé miràn ṣi wa titi di àsikò yi. Àrùn Ikọ-ife kò ti tán pátápátá ni àgbáyé nigbati àrùn Onígbá-meji ti kásẹ ni Òkè-Òkun ṣùgbọn kò ti kásè kúrò ni àwọn orilẹ-èdè miràn.Ni igbà ogun àgbáyé, wọn kò ṣe òfin onílé-gbélé. Ẹni ti àjàkálẹ àrùn bi ṢọpọnáOlóde tabi Ikọ-ife, ba nse ni wọn ńsé mọlé, ki ṣe gbogbo ilú. Ninu itan, ko ti si àjàkálẹ àrùn ti o se gbogbo agbaye mọle bi ti eyi ti ó njà lọwọlọwọ, ti Yorùbá sọ ni Kòró yi, nitori olóko kò lè re oko, ọlọjà kò lè re ọjà, oníṣẹ-ọwọ tàbi oníṣẹ ìjọba, omo ilé-ìwé àti bẹ ẹ bẹ ẹ lọ wà ni àhámọ. Àwọn Onímọ-ijinlẹ ṣe àkíyèsí pé inú afẹfẹ ni àrùn yi ńgbé, o si ńtàn ni wéré-wéré ni ibi ti ọpọ ènìyàn bá péjọ si. Ìjọba ṣe òfin onílé-gbélé ti kò gba àpèjọ ti ó bá ju èniyàn mẹwa lọ, èniyàn mẹwa yi ni lati fi ẹsẹ bàtà mẹfa si àárin ẹni kan si èkeji, èyi ni kò jẹ ki ẹlẹsin Jesu àti Mùsùlùmi péjọ fún ìjọsin ni ọjọ ìsimi tàbi ọjọ Ẹti. Ọmọ lẹhin Jesu ko le péjọ lati ṣe ikan ninu ọdún ti ó ṣe pàtàki jù fún Ọmọ lẹhin Jesu, ọdún Ajinde ti ọdún Ẹgbàálélógún, Àrùn yi ti mú ẹgbẹgbẹrún ẹmi lọ, o si ti ba ọrọ-ajé jẹ fún gbogbo orilè-èdè àgbáyé.Ki Ọlọrun sọ kòró di kòrọnà gbe gbà lai pẹ. Àwọn Onímọ-ìjìnlẹ, Oníṣègùn àti àwọn alabojuto-aláìsàn ńṣe iṣẹ ribiribi lati dojú ìjà kọ arun kòró. Ninu ìtàn àjàkálẹ àrùn àgbáyé nigbati ko ti si abẹrẹ àjẹsára, a ṣe àkíyèsí pé àwọn iṣọra ti wọn ṣe wọnyi wúlò lati gbógun ti àrùn Kòró.ÀnìkàngbéÀdádó  IsolationÀhámọ  QuarantineÌmọtótó  Good personal hygiene such regular washing of handsLi lo egbogi-apakòkòrò  Using disinfectantsOnílégbéléDín àpéjọ kù  Stay HomeAvoid large gatheringBi bo imú àti ẹnu  Wearing mask 